open-index/open-wikipedia-markdown huggingface dataset:
Die to Live

**Die to Live** môže byť:
* skladba od dánskej hudobnej skupiny Volbeat, pozri Die to Live (Volbeat)
* skladba od Steveho Vaia, pozri Die to Live (Steve Vai)
Dusty Springfieldová

**Mary Isobel Catherine Bernadette O'Brienová**, OBE (; * 16. apríl 1939, Londýn, Anglicko† 2. marec 1999, Henley-on-Thames, Oxfordshire, Anglicko), známa ako **Dusty Springfieldová** (), bola britská speváčka. V roku 1999 bola uvedená do Rock and Roll Hall of Fame. V tom istom roku ju časopis *[[Mojo (časopis)|Mojo]]* zaradil medzi 25 najlepších speváčok v rockovej hudbe.

## Diskografia
* 1964 – *A Girl Called Dusty*
* 1965 – *Ev'rything's Coming Up Dusty*
* 1967 – *Where Am I Going?*
* 1968 – *Dusty... Definitely*
* 1969 – *Dusty in Memphis*
* 1970 – *A Brand New Me*
* 1972 – *See All Her Faces*
* 1973 – *Cameo*
* 1978 – *It Begins Again*
* 1979 – *Living Without Your Love*
* 1982 – *White Heat*
* 1990 – *Reputation*
* 1995 – *A Very Fine Love*

## Filmografia
Dusty Springfield bola moderátorkou alebo hosťom v niekoľkých televíznych reláciách:

## Referencie

* 

Kategória:LGBT hudobníci
Kategória:Britské speváčky
Kategória:Anglické popové speváčky
Kategória:Anglické soulové speváčky
Kategória:Rock and Roll Hall of Fame
Kategória:Interpreti Mercury Records
Kategória:Anglické osobnosti írskeho pôvodu
Kategória:Úmrtia na rakovinu prsníka
Kategória:Osobnosti z Londýna
Kitty Wells

**Kitty Wells**, vlastným menom **Ellen Muriel Deasonová** (angl. Ellen Muriel Deason; * 30. august 1919, Nashville, Tennessee, USA – † 16. júl 2012, Nashville) bola americká country speváčka, skladateľka a členka Grand Ole Opry.

Jej hit z roku 1952 *It Wasn't God Who Made Honky Tonk Angels* z nej urobil prvú ozajstnú ženskú spevácku country hviezdu, ktorá bola označovaná lichotivým prídomkom *Kráľovná Country Music*. Vrchol jej kariéry nastal v 50. a 60. rokoch 20. storočia. Spoločne s Dolly Partonovou, Lorettou Lynnovou, Rebou McEntirovou, Tammy Wynettovou, Patsy Clinovou a Tanyou Tuckerovou patrí medzi najväčšie ženské legendy americkej country scény. V roku 1976 bola uvedená do americkej country siene slávy Country Music Hall of Fame, ktorej bola aj najstarším doposiaľ žijúcim členom.

## Ocenenia
* 1981: NARAS Governor's Award for Outstanding Achievement in the Recording Industry
* 1985: Academy of Country Music's Pioneer Award
* 1991: NARAS Grammy Lifetime Achievement Award
* 1993: The Music City News Living Legend Award

## Referencie

## Iné projekty

## Externé odkazy
* Oficiálna webstránka Kitty Wells
* CMT.com: Kitty Wells
* Kitty Wells at the Country Music Hall of Fame and Museum

## Zdroj

Kategória:Country speváčky USA
Kategória:Speváci-skladatelia USA
Kategória:Držitelia ceny Grammy
Kategória:Osobnosti z Nashvillu (Tennessee)
Enzo Vecciarelli

Gen. **Enzo Vecciarelli** (* 13. máj 1957, Colleferro, Taliansko) je taliansky vojak a generál. Bol veliteľom Talianskych vzdušných síl. Od novembra 2018 je náčelník štábu Ozbrojených síl Talianska.

## Životopis
Vecciarelli je stíhací pilot. Väčšinu svojej kariéry pracoval vo 4. krídle v Grosseto. V rokoch 1999 až 2002 krídlu velil. Potom slúžil v štábnych pozíciách. V roku 2003 velil kontingentu talianskych vzdušných síl v Iraku. V rokoch 2007 až 2010 bol vojenským atašé v Berlíne s akreditáciou tiež pre Dánsko a Holandsko. V roku 2011 sa stal náčelníkom Štábu vzdušných síl pre operácie. V rokoch 2012 až 2015 pracoval v Národnom stredisku pre vyzbrojovanie. Od 26. februára 2015 do 29. februára 2016 bol zástupcom náčelníka Generálneho štábu. V období od 30. marca 2016 do 5. novembra 2018 bol Náčelníkom štábu Talianskych vzdušných síl. Od 5. novembra 2018 je náčelníkom Generálneho štábu Talianskych ozbrojených síl.

## Referencie

## Iné projekty

Kategória:Talianski generáli
Kategória:Velitelia Talianskych vzdušných síl
Kategória:Náčelníci Generálneho štábu Ozbrojených síl Talianskej republiky
Kategória:Rytieri veľkokríža Radu za zásluhy Talianskej republiky
Rafael Tavares

**Rafael Tavares dos Santos** (* 26. jún 2000, Porto Seguro, Brazília) je profesionálny brazílsky futbalista hrajúci za brazílsky klub Capivariano z ktorého je na hosťovaní MFK Karviná.

Tavares je odchovancom Capivariana, odkiaľ v roku 2018 odišiel na hosťovanie do Spartaka Trnava. Spočiatku hrával len za mládežnícky tím Trnavy, no od začiatku roku 2019 bol stálym členom prvého tímu. Momentálne sa vrátil do svojho klubu Caprivariana. Z Caprivariana je na hosťovaní v Kravinej.

## Externé odkazy
* Profil hráča na oficiálnej stránke FC Spartak Trnava 
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Brazílski futbalisti
Kategória:Futbaloví stredopoliari
Kategória:Hráči FC Spartak Trnava
Show

**Show** môže byť:
* anglicky a pôvodne i slovensky: šou
* hudobný album:
** album britskej alternatívno-rockovej skupiny The Cure z roku 1993, pozri Show (album, The Cure)
** album americkej noise-rockovej skupiny The Jesus Lizard z roku 1994, pozri Show (album, The Jesus Lizard)
* film:
** americká krátkometrážna komédia komikov Stana Laurela a Olivera Hardyho z roku 1922, pozri Show (film z roku 1922)
** poľská akčná komédia režiséra Macieja Ślesickeho z roku 2003, pozri Show (film z roku 2003)
** český dokumentárny film režiséra Bohdana Bláhovca z roku 2013, pozri Show!
** thriller z roku 2020, pozri Show (film z roku 2020)
* priezvisko, pozri Show (priezvisko), napr.:
** Eric Show (19561994), americký bejzbalista
** Laurie Showová (1974/19751991), americká stredoškolská študentka, ktorá sa stala obeťou vraždy, pozri vražda Laurie Showovej

## Pozri aj
* ranná show
* Shows (priezvisko)
* The Show, názov viacerých piesní, hudobných albumov a filmov
Sidžo

**Sidžo** (, hanča 時調) je forma kórejskej krátkej lyrickej básne, ktorú tvorí strofa z troch veršov po 1416 slabikách, spolu najviac 45 slabík. Išlo o veľmi obľúbenú a rozšírenú básnickú formu, ktorá zažívala vrchol rozkvetu v 14.17. storočí.

## Referencie

Kategória:Poézia
Štadión Myjava

**Štadión Myjava** je futbalový štadión v slovenskom meste Myjava. Domáce zápasy tu hráva klub Spartak Myjava, ktorý momentálne pôsobí v 3. lige. Kapacita štadióna je 2 709 miest na sedenie. Štadión bol renovovaný počas sezóny 2012/13.

## Externé odkazy

* Stránka štadiónu (po nemecky)
* Oficiálna stránka klubu Spartak Myjava
* Profil štadiónu na stránke fotbalovestadiony.cz
* Profil štadiónu na stránke stadiumdb.com

## Zdroj

Kategória:TJ Spartak Myjava
Kategória:Stavby v Myjave
Dominik Greif

**Dominik Greif** (* 6. apríl 1997, Bratislava) je slovenský futbalista hrajúci za španielsky klub RCD Mallorca ako brankár.

Greif je rodákom z Bratislavy a odchovancom klubov ŠK Vrakuňa Bratislava a neskôr aj Slovan Bratislava. Za prvý tím Slovana debutoval už v roku 2016, no jednotkou v zostave nebol. V úvode sezóny 2018/19 sa mu z brány podarilo po skvelých výkonoch vytlačiť Michala Šullu a stal sa jednotkou belasých v bráne.

## Externé odkazy
* Profil hráča na oficiálnej stránke ŠK Slovan Bratislava
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt 
* Profil hráča na stránke Soccerway

## Zdroj

Kategória:Slovenskí futbalisti
Kategória:Futbaloví brankári
Kategória:Hráči ŠK Slovan Bratislava
Kategória:Osobnosti z Bratislavy
Dino Špehar

**Dino Špehar** (* 8. február 1994, Osijek, Chorvátsko) je chorvátsky futbalista hrajúci za slovenský klub ŠKF Sereď.

Špehar sa narodil v chorvátskom meste Osijek, kde aj začínal s futbalom. Po pôsobení v rodnom Osijeku sa presťahoval do konkurenčného Dinama Záhreb. Hosťoval aj v Lokomotive Záhreb, či Istre 1961. Po angažmá v Splite sa v roku 2017 rozhodol po prvýkrát v kariére odísť do zahraničia. Zvolil si rumunský Kluž. Za klub ale neodohral ani jeden zápas a hosťoval v dvoch ďalších rumunských tímoch. V roku 2019 po angažmá v Albánsku prišiel do slovenskej Serede.

## Externé odkazy
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Chorvátski futbalisti
Kategória:Futbaloví útočníci
Kategória:Hráči NK Lokomotiva Zagreb
Kategória:Hráči RNK Split
Kategória:Hráči ŠKF Sereď
Kategória:Osobnosti z Osijeku
Hank Williams

**Hank Williams**, rodným menom **Hiram King Williams** (* 17. september 1923, Mount Olive, Alabama, USA – † 1. január 1953, Oak Hill, Západná Virgínia), bol americký spevák, gitarista a pesničkár, legenda country a rokenrolu 20. storočia, charizmatická a rozporuplná osobnosť a jeden zo zakladateľov žánru klasickej country hudby.

V roku 1987 bol uvedený do Rock and Roll Hall of Fame, siene slávy osobností s mimoriadnym prínosom pre vývoj rock and rollu.

## Životopis
Jeho osud bol podobný inej veľkej legende tohto hudobného štýlu, spievajúcemu brzdárovi Jimmiemu Rodgersovi. Obaja prežili pomerne krátke obdobie slávy, obaja sa nedokázali vyrovnať so svojim fenomenálnym úspechom, život ich oboch skončil dosť predčasne. Hank pochádzal z veľmi prostých pomerov, otec bol rušňovodičom na alabamskej železnici, matka chodila hrať do kostola na organ, jeho najväčším učiteľom hudby bol potulný černošský gitarista a spevák Rufus „Tee Tot“ Payne, s ktorým trávil celé dni na železničnej stanici v meste Greenville.

Už v devätnástich rokoch utiekol zo školy a živil sa ako hudobník po divokých vidieckych tancovačkách. Vo svojich dvadsiatich troch rokoch sa vybral za miestnym nakladateľom Fredom Rosom, ktorý mu následne zohnal prvý rozhlasový angažmán. Až keď sa tu etabloval, bol prijatý do nashvillskej Grand Ole Opry. Nasledoval raketový vzrast jeho popularity a štyri roky obrovských úspechov a slávy, sprevádzané flámami a alkoholovými excesmi. Zomrel na následky infarktu myokardu v súbehu s otravou liekmi a alkoholom na zadnom sedadle jedného z jeho piatich Cadillacov. Okrem iného jeho poslucháči boli ochotní zabudnúť na všetky jeho prehrešky, keď začal spievať. Hral a spieval takmer výhradne len vlastné skladby. Jeho skladby neboli nejak originálne po textovej ani po hudobnej stránke, ani jeho hlas nebol nejak výnimočný, bol to však gitarista a spevák, ktorý spieval skutočne od srdca a s veľkou vervou o tom, čo dobre poznal, spieval tak, že mu bol každý poslucháč schopný uveriť, že to, o čom spieva, je čistá pravda a nič ako pravda. Bol to dokonalý autentický ľudový typ prostého speváka z hôr, prototyp obyčajného muža z amerického juhu.

## Referencie

## Literatúra
* 

## Iné projekty

## Externé odkazy
* Oficiálna stránka 
* 
* Listing of all Hank Williams' songs and alternatives 
* Hank Williams – profil v časopise Reflex

## Zdroj
* 

Kategória:Country speváci USA
Kategória:Country gitaristi USA
Kategória:Držitelia ceny Grammy
Kategória:Víťazi Pulitzerovej ceny
Kategória:Rock and Roll Hall of Fame
Kategória:Osobnosti USA anglického pôvodu
Kategória:Osobnosti USA čerokézskeho pôvodu
Kategória:Úmrtia v súvislosti s drogami
Kategória:Osobnosti z Alabamy
Kategória:Baptistické osobnosti
Cesta III. triedy 3849 (Slovensko)

**Cesta III/3849** je cesta III. triedy v okrese Humenné od križovatky s cestou II/567 až po koniec dediny Vyšná Jablonka. Jej celková dĺžka je 3,569 km. 

## Začiatok cesty
Cesta 3849 vzniká oddelením od cesty II. triedy 567, južne od obce Nižná Jablonka.

## Trasa cesty
Cesta pokračuje pri plynovode SPP a vstupuje do CHKO Východné Karpaty. Trasa cesty ďalej vedie v obci popri domoch, miestnom obecnom úrade a pomníku z 2. svetovej vojny. V intraviláne obce sa na ceste 3849 nachádza mnoho odbočiek a aj paralelná ulica vľavo za potokom Rieka, ktorá sa nazýva *Druhá Strana*.

## Koniec cesty
Cesta 3849 končí na konci obce Vyšná Jablonka pri starých kasárňach z 2. svetovej vojny. Ďalej už len pokračuje 1 km starej rozbitej cesty a potom pokračuje už novo vyasfaltovaná cesta do obce Osadné. Vlastnia ju Štátne Lesy SR. Ďalej sa dá dostať do Poľska, Osadného alebo Svetlíc poľnými cestami.

## Všeobecné informácie
Cesta 3849 bola v druhej polovici obce Vyšná Jablonka v októbri 2016 nanovo vyasfaltovaná a opravená. Južná časť cesty je momentálne v dobrom stave, v apríli 2019 boli pridané asfaltové záplaty dier. Stredové pruhy sú potiahnuté od križovatky s cestou 567 po obecný úrad v obci. Na ceste sa nachádzajú aj 3 zastávky SAD Humenné. Cestou prechádza mnoho bicyklov a turistov smerom na vrch Huta alebo Vysoký Grúň.

## Zdroje

* Zoznam ciest v okrese Humenné
* Základná mapa ZBGIS

3849
Lukáš Čmelík

**Lukáš Čmelík** (* 13. apríl 1996, Žilina) je profesionálny slovenský futbalista hrajúci za český klub SK Dynamo České Budějovice

## Klubová kariéra

### Žilina
Čmelík debutoval za prvý tím Žiliny 17. novembra 2012 vo vonkajšom zápase s Ružomberkom. Žilina prehrala 0–1. Čmelík sa postupne prepracoval až do základnej zostavy Žiliny a v sezóne 2014/15 dokonca zaznamenal až desať gólov. V rokoch 2016 až 2017 mal ale disciplinárne problémy a hosťoval v švajčiarskom Sione a poľskom Piaste Gliwice.

### Dunajská Streda
V roku 2017 podpísal kontrakt s Dunajskou Stredou. Pod talianskym trénerom Marcom Rossim v sezóne 2017/18 veľa šancí nedostal, no po príchode nemeckého trénera Petra Hyballu začal pravidelne hrávať. V sezóne 2019/20 je dôležitým členom základnej zostavy.

## Externé odkazy
* Profil hráča na oficiálnej stránke klubu FC DAC 1904 Dunajská Streda
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Slovenskí futbalisti
Kategória:Futbaloví útočníci
Kategória:Hráči MŠK Žilina
Kategória:Hráči Piast Gliwice
Kategória:Hráči FK DAC 1904 Dunajská Streda
Kategória:Hráči FC Hradec Králové
Kategória:Osobnosti zo Žiliny
Matej Oravec

**Matej Oravec** (* 30. marec 1998, Trnava) je profesionálny slovenský futbalista hrajúci za futbalový klub Železiarne Podbrezová.

## Klubová kariéra

### Spartak Trnava
Oravec sa narodil v Trnave, kde aj začal hrávať futbal. Za prvý tím Spartaka Trnava debutoval 17. júla 2016 v zápase proti Podbrezovej. S Trnavou sa v sezóne 2017/18 tešil zo zisku ligového titulu. Trnava sa následne kvalifikovala do skupinovej fázy Európskej ligy UEFA. Oravec rozhodol o víťazstve 1–0 nad Anderlechtom v prvom kole.

### Železiarne Podbrezová
V januári 2019 odišiel Oravec z Trnavy a podpísal zmluvu s Podbrezovou. Skóroval hneď pri svojom debute, 16. februára 2019 v zápase proti Nitre. Podbrezová vonku vyhrala 3–1. Po sezóne ale Železiari vypadli z najvyššej súťaže.

### Dunajská Streda
V lete 2019 podpísal kontrakt s Dunajskou Stredou. Po odchodoch Šatku či Huka sa stal dôležitou súčasťou tímu.

## Referencie


## Externé odkazy
* Profil hráča na oficiálnej stránke klubu FC DAC 1904 Dunajská Streda
* Profil hráča na oficiálnej stránke slovenskej Fortuna ligy
* Profil hráča na stránke Futbalnet
* Profil hráča na stránke Transfermarkt
* Profil hráča na stránke Soccerway

Kategória:Slovenskí futbalisti
Kategória:Futbaloví obrancovia
Kategória:Hráči FC Spartak Trnava
Kategória:Hráči FO ŽP Šport Podbrezová
Kategória:Hráči FK DAC 1904 Dunajská Streda
Kategória:Osobnosti z Trnavy
Ján Duda

Mons. prof. ThDr. ICLic. PaedDr.  **Ján Duda** PhD. (* 14. október 1960, Veľká Lesná) je katolícky kňaz a cirkevný sudca. V súčasnosti pôsobí ako profesor kánonického práva na Právnickej fakulte Univerzity Komenského v Bratislave.

## Životopis
V roku 1987 ukončil Rímskokatolícku cyrilometodskú bohosloveckú fakultu Univerzity Komenského v Bratislave. Následne pokračoval v štúdiu kánonického práva na Fakulte kánonického práva Pápežskej lateránskej univerzity v Ríme, kde v roku 1992 úspešne získal licenciát. V roku 1997 ukončil doktorandské štúdium katolíckej teológie na Rímskokatolíckej cyrilometodskej bohosloveckej fakulte v Bratislave a habilitoval sa v roku 2001 v odbore Katolícka teológia. V roku 2004 bol menovaný za profesora katolíckej teológie.

Od roku 1995 až do konca roka 2017 pracoval ako súdny vikár Spišskej diecézy. V roku 2011 bol vymenovaný za kaplána Jeho Svätosti, čím získal titul Mons. 

Je predsedom Slovenskej spoločnosti kánonického práva. Založil časopis *[[Tribunál (časopis)|Tribunál]]*, ktorý sa venuje kánonickému právu, spoluzakladal časopis *[[Nové Horizonty (časopis)|Nové Horizonty]]*. V roku 2006 bol ocenený *Osobitným čestným uznaním* v slovenskej súťaži Vedec roka Slovenskej akadémie vied.

V pastorácii pôsobí ako farár vo farnosti Dlhá nad Oravou. Bloguje a publikuje pre Konzervatívny denník Postoj.

## Kritika

V roku 2009 sa zviditeľnil nesúhlasom s plánovaným vystúpením Ivety Radičovej na pôde Katolíckej univerzity v Ružomberku spoločne s kolegami Antonom Ziolkovským a Alozjom Kostelanským. Dôvodom bol termín vystúpenia, ktorý sa nachádzal krátko pred druhým kolom vtedajších prezidentských volieb.  

V roku 2016 kritizoval krok kazateľa Cirkvi Bratskej Daniela Pastirčáka pristúpiť k sv. prijímaniu na zádušnej omši za kňaza Antona Srholca. 

## Referencie

Kategória:Slovenskí rímskokatolícki kňazi
Kategória:Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Vyučujúci na Pedagogickej fakulte Katolíckej univerzity v Ružomberku
Kategória:Vyučujúci na Právnickej fakulte Univerzity Komenského v Bratislave
Kategória:Slovenskí univerzitní profesori
Kategória:Osobnosti z Veľkej Lesnej
Kategória:Slovenskí kánonisti
Şehzade Mahmud

**Şehzade Mahmud** (* 1512 – † 14. február 1521) bol prvý syn Süleymana I. a Fulane Hatun, keď bol Süleyman ešte Şehzade. Fulane Hatun bola prvou konkubínou Süleymana, ale len na krátku dobu, dokým jej syn zomrel. Mahmud zomrel na kiahne v roku 1521 vo veku 10 rokov, keď už bol jeho otec sultánom.
Şehzade Murad

**Şehzade Murad** (* 1519, Manisa, Osmanská ríša – † 19. október 1521, Instanbul, Osmanská ríša) bol najstarší (Süleymanov tretí) syn sultána Süleymana I. a jeho konkubíny Gülfem Hatun. Narodil sa, keď bol Süleyman ešte Şehzade. Jeho starým otcom bol sultán Selim I. Zomrel na kiahne v roku 1521 vo veku dvoch rokov. V tom čase už bol Süleyman sultán.
Cabadov jarok

**Cabadov jarok** je pravostranný prítok Maliny, potok IV. rádu na Záhorí, na území okresu Malacky. Jeho dĺžka predstavuje 7,262 km a plocha povodia zahŕňa 9,973 km². Pramení vo výške  a do Maliny ústi v nadmorskej výške  Ide prevažne o nížinný typ potoka.

## Prameň
Pramení na úpätí vrchu Bartalová () v lokalite Úboč () neďaleko obce Kuchyňa v Pezinských Karpatoch (časť Malých Karpát) v nadmorskej výške 

## Opis toku
Po prameni potok tečie na východoseverovýchod v dorastenom listnatom lese, mierne meandruje a stáča sa na východ. Vynorí sa z lesa, preteká okolo poľnohospodárskej budovy a pokračuje na severovýchod, teraz už v poraste trávy. Tok sa presmeruje nachvíľu na sever, tečie v aleji stromov a po pribratí krátkeho pravostranného potoka sa znovu stočí na východ. Chvíľu tečie týmto smerom, potom opäť na severovýchod a priberá zľava, od Kuchyne pritekajúci, najvýznamnejší prítok. Podteká cestu II/501, pokračuje stále severovýchodným smerom, potom sa miernym oblúkom stočí na východ, križuje elektrické vedenie vysokého napätia a premosťuje ho most železničnej trate Zohor - Plavecký Mikuláš. Po premostení ústi do toku ľavostranný kanál a potom urobí potok nevýraznú vlnu, z ktorej vyjde východoseverovýchodným smerom. Preteká borovicovým lesom na viatych pieskoch, vstupuje na územie VVP Záhorie, definitívne sa stočí na východ a priberá významný pravý prítok. Nakoniec sa, v nadmorskej výške  vlieva do Maliny ako jej pravostranný prítok.

## Referencie

## Zdroje
* Geo-portál, názvy potokov
* Základná mapa ZBGIS 

Kategória:Potoky na Slovensku
Kategória:Povodie Moravy
Kategória:Vodné toky v Malých Karpatoch
Kategória:Vodné toky v Borskej nížine
Kategória:Vodné toky v okrese Malacky
Kategória:Kuchyňa (okres Malacky)
Kategória:Záhorie (vojenský obvod)
Kategória:Záhorie
Næstved

**Næstved** je mesto v Dánsku s viac ako 40 000 obyvateľmi. Leží na rieke Suså v južnej časti ostrova Sjælland, 70 km od Kodane. Je centrom rovnomennej obce v rámci regiónu Sjælland.

O dávnom osídlení svedčí mumifikované telo známe ako *Muž z Porsmosu*, pochádzajúce z obdobia neolitu. Mesto bolo založené v roku 1135 rádom svätého Benedikta, jeho názov pochádza z výrazov *næs* (ostroh) a *tved* (vyklčovaný les). Vďaka blízkosti mora bol Næstved významným obchodným centrom využívaným hanzou, od 19. storočia sa vďaka lesnatému okoliu rozvíjal papierenský a nábytkársky priemysel, mesto bolo známe tiež výrobou skla a keramiky, spracovaním bravčového mäsa aj veľkými kasárňami. V 21. storočí je hlavným zamestnávateľom v meste a jeho spádové oblasti firma Novenco zaoberajúca sa výrobou ventilačnej techniky. Mesto je tiež dopravným uzlom, prechádza tadiaľto železničná trať *Sydbanen*, spájajúca Kodaň s Hamburgom.

Významnými architektonickými pamiatkami sú kostoly svätého Petra a svätého Martina, historické námestie Axeltorv s tržnicou, kláštorná škola Herlufsholm, lekáreň Næstved Løve Apotek zo 17. storočia a bývalá nemocnica Helligåndshuset, slúžiaca ako mestské múzeum. Mestom prechádza Európska cesta tehlovej gotiky. Na odpočinok slúži park Munkebakken (*Mnišsky kopec*) vyzdobený množstvom sôch. V Næstvede je možné tiež navštíviť zoologickú zahradu a zábavný park BonBon-Land. Neďalekú obec Gavnø preslávil rokokový zámok s bohatými umeleckými zbierkami, obklopený francúzskym parkom.

## Šport
Miestny futbalový klub Næstved BK sa stal v rokoch 1980 a 1988 vicemajstrom Dánska. Næstved bol jedným z usporiadateľských miest Majstrovstiev sveta v hádzanej žien v roku 2015.

## Partnerské mestá
* Álftanes, Island
* Alytus, Litva
* Gävle, Švédsko
* Gjøvik, Nórsko
* Rauma, Fínsko
* Sopot, Poľsko

## Iné projekty

## Externé odkazy
* Næstved na Den Store Danske
* Næstved na Den digitale byport 
* 

## Zdroj

Kategória:Mestá v Dánsku
Kategória:Región Sjælland
Chlórbenzén

**Chlórbenzén** je bezfarebná horľavá aromatická organická zlúčenina. Najčastejšie sa používa ako rozpúšťadlo a prekurzor na výrobu mnohých chemikálií.

## Využitie
Chlórbenzén sa využíva najmä pri výrobe herbicídov, farbív a gumy. Kvôli svojej vysokej teplote varu sa využíva ako rozpúšťadlo pri mnohých laboratórnych aj priemyselných procesoch.

Priemyselne sa taktiež vo veľkých množstvách nitruje na 2-chlórnitrobenzén a 4-chlórnitrobenzén, ktoré sa oddeľujú. Z nitrochlórbenzénu sa dá ďalej pripraviť nitrofenol pomocou hydroxidu sodného, nitroanizol pomocou metoxidu sodného a nitroanilín pomocou amoniaku.

V minulosti sa častokrát používal aj pri výrobe rôznych pesticídov, najmä DDT. To sa pripravuje reakciou chlórbenzénu s trichlóracetaldehydom.

Okrem toho bol v minulosti využívaný ako hlavný zdroj fenolu, ktorý sa z neho pripravoval reakciou s taveninou hydroxidu sodného. Reakcia prebiehala pri 350 °C a ako vedľajší produkt vznikal chlorid sodný:

C6H5Cl + NaOH → C6H5OH + NaCl

## Príprava
Príprava chlórbenzénu bola prvý krát popísaná v roku 1851. Pripravuje sa chloráciou benzénu, aby sa však predišlo naviazaniu viacerých atómov chlóru, treba použiť vhodný katalyzátor, v tomto prípade ide o Lewisovu kyselinu, ako napríklad chlorid železitý alebo chlorid sírnatý. Ako vedľajší produkt pri tejto reakcii vzniká chlorovodík.

300px

## Referencie


Kategória:Aromatické zlúčeniny

Kategória:Polutanty
Kategória:Fenylové zlúčeniny
4. liga

**4. liga** je štvrtá najvyššia futbalová súťaž na Slovensku. V sezóne 2023/2024 je rozdelená na štyri skupiny - Bratislava, západ, stred a východ, ktoré sú riadené príslušnými regionálnymi zväzmi.

## Rozdelenie

### Bratislavský futbalový zväz

* Majstrovstvá regiónu - IV. liga BFZ 

### Západoslovenský futbalový zväz

* Majstrovstvá regiónu - IV. liga HUMMEL ZsFZ 

### Stredoslovenský futbalový zväz

* Majstrovstvo regiónu - IV.liga 

### Východoslovenský futbalový zväz

* Majstrovstvo regiónu IV. liga Východ 

## Tímy v sezóne 2025/2026

## Referencie

## Externé odkazy
* Oficiálna stránka Slovenského futbalového zväzu
* Oficiálna stránka Bratislavského futbalového zväzu
* Oficiálna stránka Západoslovenského futbalového zväzu
* Oficiálna stránka Stredoslovenského futbalového zväzu
* Oficiálna stránka Východoslovenského futbalového zväzu

Kategória:Slovenské futbalové súťaže
Ö

náhľad|Písmeno Ö

**Ö** (minuskula **ö**) je písmeno latinky. Vyskytuje sa v germánskych jazykoch (napr. v nemčine, islandčine, švédčine), uralských jazykoch (napr. v maďarčine, fínčine, estónčine) a turkických jazykoch (napr. v turečtine), v rómčine, hopijčine a mnohých ďalších. Znak je zložený z písmena O a prehlásky (umlaut) a vyslovuje sa ako polozatvorená predná zaokrúhlená samohláska [], alebo ako polootvorená predná zaokrúhlená samohláska [].

V jazykoch, v ktorých nie sú prehlásky, je znak Ö myslený ako písmeno O s trémou, ktorá slúži na oddelenie dvoch susedných samohlások (ö sa v tomto prípade vyslovuje ako []).

Tvar písmena je zhodný s tvarom písmena Ӧ v cyrilike.

V sadzbe sa vyvinulo cez novovekú variantu oͤ z dvojhlásky oe.

Písmeno by sa nemalo mýliť s písmenom Ő používaným v maďarčine.

V HTML a Unicode majú písmená Ö a ö tieto kódy:
* **Ö**: &amp;Ouml; (mnemotechnická pomôcka pro „O umlaut“) – U+00D6
* **ö**: &amp;ouml; – U+00F6

## Iné projekty

## Zdroj
* 

Kategória:Písmená latinskej abecedy
Debye

**Debye**, značka **D**, je jednotka dipólového momentu v sústave jednotiek CGS. Jednotka je pomenovaná podľa holandského chemika Petra Debyeho, ktorý sa venoval skúmaniu dipólových momentov. Definovaná je ako 1⋅10−18 statcoulomb centimetrov. Podľa staršej definície je to dipólový moment, ktorý vznikne umiestnením 2 opačných nábojov o veľkosti 10−10 statcoulombov vo vzdialenosti 1 angström od seba.

Ekvivalent tejto jednotky v sústave SI je coulomb meter (jednotka C·m). Na určovanie dipólových momentov sa však poväčšine používa jednotka debye, pretože používanie SI jednotiek je v tomto prípade nepraktické. Dipólové momenty väčšiny dvojatómových molekúl sa pohybujú medzi 0 - 11 D, zatiaľ čo 1 yoktocoulomb metrov sa rovná zaokrúhlene 300 000 D.

## Prepočet na iné jednotky
1 D = 10−18 StatC·cm

1 D = 10−10 StatC·Å

1 D ≈ 3,33564·10−30 C·m

1 D ≈ 0,020819434 e·nm

## Poznámky


## Referencie

Kategória:Fyzikálne jednotky
TJ FK Veľké Revištia

**TJ FK Veľké Revištia** je slovenský futbalový klub z obce Veľké Revištia. Počas sezóny 2019/20 hráva v 3. slovenskej futbalovej lige. Farby klubu sú červená a biela.

## Externé odkazy
* Oficiálna stránka klubu

## Zdroj

Kategória:Slovenské futbalové kluby
Kategória:Futbalové kluby založené v 1947
Kategória:Veľké Revištia
Zsch

**Zsch** je tetragraf vyskytujúci sa v nemeckom jazyku. Vyslovuje sa ako slovenské č. Vyskytuje sa jedine na začiatku slova. Dnes sa už nepoužíva. Zachoval sa len vo vlastných menách, napr. v názvoch nemeckých obcí: Zschorlau, Zschepplin, Zschopau a rieka Zschopau.

## Pozri aj
* Tsch
* Tzsch
* cz
* č
* ч

## Zdroj
* 

Kategória:Tetragrafy latinskej abecedy
Kategória:Nemčina
Æ

náhľad|Ukážka písmena Æ

**Æ** (minuskula **æ**) je písmeno (grafém) latinskej abecedy, vzniknuté spojením písmen a a e. Pôvodne ide o ligatúru predstavujúcu latinskú dvojhlásku. Je súčasťou abecedy niektorých jazykov (nórčina, dánčina, islandčina, faerčina, latinčina). V minulosti sa používalo aj v anglosaštine.

Ďalšie varianty tohto písmena sú Ǣ (ǣ), Ǽ (ǽ), Æ̊ (æ̊) a Æ̀ (æ̀).

Znak æ sa v medzinárodnej fonetickej abecede (IPA) používa pre takmer otvorenú prednú nezaokrúhlenú samohlásku.

## Pozri aj
* Ӕ (rovnako vyzerajúci znak v cyrilike)

## Iné projekty

## Zdroj
* 

Kategória:Písmená latinskej abecedy
Kategória:Značky
Œ

**Œ** (minuskula **œ**) je špeciálny znak latinky. Ide o spojenie písmen O a E. Používa sa vo francúzštine, anglosaštine a staroseverčine. Ďalej sa používa v jazykoch používaných v Kamerune, konkrétne v jazykoch kom, koonzime, guemzek, mbuko a merey. V Unicode má majuskula kód U+0152 a minuskula U+0153.

## Zdroj
* 

Kategória:Písmená latinskej abecedy
Zoľnik

**Zoľnik** () je ruský odborný termín pre mohylový násyp popola, hliny a kultových pozostatkov s priemerom 1040 m a výškou až 2 m, spravidla pokladaný za kultové miesto. Zoľniky patria k charakteristickým znakom belogrudovskej kultúry. Ich výskyt sa viaže k strednému Dnepru cez Moldavsko až po Olténiu v Rumunsku.

## Referencie

Kategória:Archeológia
5. liga

**5. liga** je piata najvyššia futbalová súťaž na Slovensku. V sezóne 2023/2024 je rozdelená na sedem skupín.

## Rozdelenie

### [[Bratislavský futbalový zväz]]

* V. liga BFZ 

### Západoslovenský futbalový zväz

* V. liga Juhovýchod HUMMEL ZsFZ 
* V. liga Severozápad HUMMEL ZsFZ 

### Stredoslovenský futbalový zväz

* V. liga skupina Juh 
* V. liga skupina Sever 

### Východoslovenský futbalový zväz

* V. liga Juh dospelí VsFZ 
* V. liga Sever dospelí VsFZ 

## Tímy v sezóne 2023/2024

## Referencie

## Externé odkazy
* sportnet.sme.sk/futbalnet
* futbalsfz.sk - Oficiálna stránka slovenského futbalového zväzu
* Oficiálna stránka Východoslovenského futbalového zväzu
* Oficiálna stránka Stredoslovenského futbalového zväzu
* Oficiálna stránka Bratislavského futbalového zväzu
* Oficiálna stránka Západoslovenského futbalového zväzu

Kategória:Slovenské futbalové súťaže
Dsch

**Dsch** je tetragraf vyskytujúci sa v nemeckom jazyku. Vyslovuje sa ako slovenské dž. Používa sa v niektorých slovách cudzieho pôvodu, napr. Dschungel, Dschibuti, Dschingis Khan.

## Pozri aj
* dž
* dż
* Ĝ
* Ӂ
* Ӝ

## Zdroj
* 

Kategória:Tetragrafy latinskej abecedy
Kategória:Nemčina
1. slovenská futbalová liga žien 2018/2019

**1. slovenská futbalová liga žien 2018/2019** bol 26. ročník najvyššej futbalovej súťaže žien na Slovensku. Futbalistky ŠK Slovan Bratislava v nej obhájili víťazstvo z predošlej sezóny. Do druhej ligy vypadol MFK Ružomberok a postúpil z nej FK Poprad.

Sezóna začala 25. augusta 2018 a skončila 3. júna 2019. Každý tím odohral 18 zápasov.

## Tabuľka

## Zápasy

**Poznámka:** modrá: víťazstvo domácich; žltá: remíza; červená: víťazstvo hostí
## Referencie

Kategória:Ženský futbal na Slovensku
Kategória:Futbal v 2018
Kategória:Futbal v 2019
Kategória:Najvyššia futbalová súťaž na Slovensku
Štátna banka československá

**Štátna banka československá** (**ŠBČS**; , skratka *SBČS*) bola monobanka (1950 – 1990) a od roku 1990 centrálna banka Československa v rokoch 1990 – 1992. Banka vznikla na základe novej reformy bankovej sústavy zákonom o Štátnej banke československej (č. 31/1950 Zb.) Banka bola zriadená k 1. júlu 1950 a existovala do svojho rozdelenia na Českú národnú banku a Národnú banku Slovenska. 

## História banky
Zmena bankového systému bola nevyhnutným predpokladom prechodu k socialistickému modelu riadenej ekonomiky, a preto bola novela bankového systému v ČSR očakávaná už v blízkom čase po prevrate. Režim riešil tento problém už v priebehu rokov 1949 a 1950. 

Predchodcom banky bola Národná banka Československá, ktorá zanikla spolu s prijatím nového zákona. Banka takisto prevzala všetky práva a záväzky Živnostenskej banky, slovenskej Tatra banky a Poštovej sporiteľne. Vznikom štátnej banky prakticky zanikli obchodné banky ako samostatne podnikajúce subjekty. Okrem ŠBČS ešte na území Československa existovali niektoré špecializované peňažné ústavy, prísne však podliehali štátnemu režimu.

Význam bankovej reformy sa ukázal už čoskoro po realizácii menovej reformy v roku 1953, keď štát potreboval uskutočniť hromadnú (a ľudmi nečakanú) emisiu obrovského množstva obeživa. V nasledujúcom období plánovaná centralizácia doznievala a financovanie a úvery investičnej výstavby banka plne prevzala v roku 1958. Samotný zákon bol viackrát novelizovaný (84/1952 Zb., 93/1964 Zb.) až bol v roku 1965 nakoniec nahradený zákonom 117/1965 Zb. o Štátnej banke československej.

Od roku 1970 bola banke zverená aj kontrola nad devízovou politikou (144/1970 Z. z.). Zmeny v usporiadaní banky za udiali v atmosfére očakávaného pádu komunizmu v rokoch 1988 a 1989 (130/1989 Z. z.). 1. januára 1990 sa z banky vyčlenili obchodné banky – Komerční banka Praha a Všeobecná úverová banka Bratislava. Následne so zánikom Česko-Slovenska zanikla aj Štátna banka československá a jej úlohu prevzali národné banky – Národná banka Slovenska na Slovensku a Česká národní banka v Česku.

## Referencie

## Externé odkazy

*https://www.nbs.sk/sk/publikacie/archiv-nbs/archivne-fondy/statna-banka-ceskoslovenska-oblastny-ustav-pre-slovensko-v-bratislave 

* Zákon o Štátnej banke československej (č. 31/1950 Zb.) (+ novely)

Kategória:Banky na Slovensku
Kategória:Zaniknuté podniky na Slovensku
Kategória:Zaniknuté peňažné ústavy na Slovensku
Kategória:Centrálne banky
Ɔ

náhľad|100px|Písmeno Ɔ
**Ɔ** (minuskula **ɔ**) je špeciálne písmeno latinky. Nazýva sa **otvorené [[O]]** alebo **obrátené [[C]]**. Je sporné, či sa jedná o variantu jedného z týchto dvoch písmen, alebo o samostatné písmeno. Používa sa predovšetkým vo východoafrických (akančina, bambarčina, eveština, ikposso, jorubčina) a stredoafrických jazykoch (lingalčina, lomongo). V 17. a 20. storočí sa tiež používalo v mayských jazykoch. Číta sa ako polootvorená zadná zaokrúhlená samohláska (ɔ) a používa sa ako znak v medzinárodnej fonetickej abecede. Existuje mnoho variánt tohto písmena. V Unicode má majuskula kód U+0186 a minuskula U+0254. Písmeno taktiež existuje ako modifikátor (ᵓ), ktorý má v Unicode kód U+1D53.

## Zdroj
* 

Kategória:Písmená latinskej abecedy
Vallensbæk

**Vallensbæk** je mesto v Dánsku, ktoré sa nachádza v rovnomennej obci. Mesto sa nachádza západne od hlavného mesta Kodane, v regióne Hovedstaden, ktorý sa nachádza na ostrove Sjælland.

V roku 2017 tu žilo 13 500 obyvateľov.

## Časti mesta
Vallensbæk je rozdelený na Vallensbæk Nordmark a Vallensbæk Landsby.

## Referencie

## Externé odkazy
* Oficiálna stránka obce Vallensbæk

Kategória:Mestá v Dánsku
Kategória:Hovedstaden
Filip Oršula

**Filip Oršula** (* 25. február 1993, Sebedražie) je profesionálny slovenský futbalista hrajúci za gruzínsky klub Dinamo Tbilisi ako záložník.

Oršula sa v začiatkoch svojej kariéry pohyboval v zahraničí. Hral v Anglicku, Holandsku či Nemecku. Na Slovensku obliekol dresy klubov Spartak Myjava, Slovan Bratislava a od leta 2019 je hráčom Spartaka Trnava. Hral aj za český Liberec.

## Externé odkazy
* Profil hráča na oficiálnej stránke klubu FC Spartak Trnava
* Profil hráča na oficiálnej stránke slovenskej Fortuna ligy
* Profil hráča na stránke Transfermarkt
* Profil hráča na stránke Soccerway

## Zdroj

Kategória:Slovenskí futbalisti
Kategória:Futbaloví stredopoliari
Kategória:Hráči MSV Duisburg
Kategória:Hráči TJ Spartak Myjava
Kategória:Hráči ŠK Slovan Bratislava
Kategória:Hráči FC Slovan Liberec
Kategória:Hráči FC Spartak Trnava
Kategória:Osobnosti zo Sebedražia
Vallensbæk (obec)

**Vallensbæk** je obec v Dánsku v regióne Hovedstaden (do roku 2007 v okrese Kodaň (Københavns Amt)).

Sídlom obce je mesto Vallensbæk.

Obec Vallensbæk bola založená obecnou reformou 1. apríla 1970. Ďalšia reforma v roku 2007 štatút obce potvrdila.

## Sídla

## Obyvateľstvo
Informácie platné k roku 2005:
* počet obyvateľov: (♀ 6 120 + ♂ 6 140) = **12 260**
** vek 0-6: 8,6%
** vek 7-16: 13,3%
** vek 17-66: 68,0%
** vek 67+: 10,0%
* hustota: 1362,2 osôb/km²
* nezamestnaní: 3,4% osôb vo veku 17-66 rokov
* cudzinci z EÚ, Škandinávie a USA: 147 na 10 000 osôb
* cudzinci z Tretieho sveta: 427 na 10 000 osôb
* počet základných škôl: 3 (počet tried: 86)

## Referencie

## Externé odkazy
* danmark.dk 
* Danmarks Statistik - statistikbanken.dk

## Zdroj
*

Kategória:Obce v Dánsku
Kategória:Hovedstaden
Heracles

**Heracles** je rod vyhynutých vtákov, ktorého jediným druhom je **Heracles inexpectatus**. Ide o obrovského papagája, ktorý žil pred 19 – 16 miliónmi rokov v ranom miocéne na Novom Zélande. V roku 2008 sa našli dve kosti z nôh, podľa ktorých sa váha jedinca odhadla na 7 kg (dvakrát toľko ako dnešný najväčší papagáj *[[Strigops habroptila]]*). Kosti boli mohutné a hrubostenné a predpokladá sa, že vták bol nelietavý. Obýval subtropický dažďový prales.

## Referencie

Kategória:Vymreté vtáky
Kategória:Papagájotvaré
TW Hydrae

[náhľad|Snímka z [ALMA]]
**TW Hydrae** je hviezda typu T Tauri vzdialená približne 176 svetelných rokov. Nachádza sa v súhvezdí Hydra. Je to najbližšia hviezda svojho druhu k Slnečnej sústave a najbližšia hviezda, ktorá je v procese tvorby planét. Ide o mladú hviezdu, jej vek sa odhaduje na 5 až 10 miliónov rokov. Bol u nej objavený protoplanetárny disk s veľkým obsahom vody a s obsahom metanolu.

## Galéria

Súbor:Shadow on TW Hydrae’s disc.jpg|Tieň pohybujúci sa proti smeru hodinových ručičiek okolo plynového a prachového disku.
Súbor:Hubble Uncovers Evidence of Farthest Planet Forming From its Star.jpg|Simulácia založená na pozorovaniach HST
Súbor:TW Hydrae protoplanetary disc.jpg|Protoplanetárny disk TW Hydrae.
Súbor:Artist’s impression of the disc around the young star TW Hydrae.webm|Tohto umelecké zobrazenie ukazuje protoplanetárny disk okolo TW Hydrae. Na tomto disku sa našla organická molekula metylalkoholu (metanol).


## Referencie

## Zdroj

Kategória:Súhvezdie Hydra
Kategória:Hviezdy typu T Tauri
Kategória:Oranžové trpaslíky
Kategória:BD objekty
Kategória:HIP objekty
Kategória:GSC objekty
Kategória:IRAS objekty
Kategória:2MASX objekty
Kategória:PSCz objekty
Kategória:1RXS objekty
Kategória:TYC objekty
Kategória:UCAC2 objekty
Kategória:UCAC4 objekty
5401795662560500352
Kategória:Asociácia TW Hydrae
Ovos siaty

**Ovos siaty** (*Avena sativa*) je druh obilniny z čeľade lipnicovité. Je známy pre svoje zrná z ktorých sa vyrábajú pokrmy pre ľudí ako napr. ovsené vločky alebo ovsená kaša, najmä sa však používa na kŕmenie dobytka. Je bohatý na bielkoviny, vlákninu a minerály (draslík, fosfor, magnézium). 

Dôkazy o jeho domestikácii sa objavujú 1000 pred Kr. v strednej Európe, kde sa rozšíril z Blízkeho východu. 

## Produkcia
Po nástupe poľnohospodárskej mechanizácie sa jeho svetová produkcia zmenšila, pretože stroje vo výrobe nahradili zvieratá a dopyt po ovse ako ich hlavnom krmive upadol. Od 2001 do 2009 sa svetovo vyprodukovalo priemerne 25 miliónov ton ročne (cca 2% z celkovej produkcie obilia). Najväčším producentom je Európa, Rusko a Kanada.

## Referencie

## Iné projekty

Kategória:Lipnicovité
Kategória:Obilniny
Kategória:Liečivé rastliny
Heracles (rozlišovacia stránka)

**Heracles** môže byť:
*latinská podoba mena Herakles
*rod vtákov, pozri Heracles
*planétka, pozri 5143 Heracles

__DISAMBIG__
ꙮ

náhľad|Písmeno ꙮ
náhľad|Písmeno ꙮ vo svojom jedinom historickom potvrdenom prevedení

**ꙮ** je špeciálny znak cyriliky, veľmi zriedka používaný. Ide o písmeno O zložené zo siedmych očí. Vyskytuje sa len v jednom slove zo staroslovienčiny, v slove многоꙮчитїи, ktoré je použité v slovnom spojení *серафими многоꙮчитїи*, v preklade anjel s veľa očami. Tam sa ꙮ číta ako O. V knihe žalmov z roku 1429 ho objavil lingvista a etnograf Jefim Karski.

V Unicode má písmeno ꙮ tento kód: U+A66E. Vo verzii Unicode 15.0 je tento znak upravený na tvar s 10 očami, tak ako sa nachádza v pôvodnom náleze.

## Referencie

## Zdroj

Kategória:Písmená cyriliky
Jon Larsen (gitarista)

**Jon Larsen** (* 7. január 1959, Bærum, Nórsko) je nórsky gypsy jazzový gitarista, skladateľ, maliar, surrealista, amatérsky vedecký výskumník a producent, ktorý má hlavný vplyv na oživovanie gypsy jazzu po celom svete. Je zakladateľom projektu Stardust. V roku 2007 získal cenu Buddy Award za celoživotný prínos pre džez.

## Referencie

## Literatúra
* 

## Zdroj
*

Kategória:Nórski gitaristi
Kategória:Džezoví gitaristi
Ꚃ

náhľad|Písmeno Ꚃ
**Ꚃ** (minuskula **ꚃ**) je už bežne nepoužívané písmeno cyriliky. V minulosti bolo používané v abcházštine. Písmeno sa podobá písmenu Ѕ v cyrilike a písmenu S v latinke.

## Referencie

## Zdroj
* 

Kategória:Písmená cyriliky
Kategória:Abcházština
Ԩ

náhľad|Písmeno Ԩ
**Ԩ** (minuskula **ԩ**) je písmeno cyriliky. Používa sa len v orokčine. Ide o variant písmena Н.

V dobe, keď písmeno nebolo obsiahnuté v Unicode, bolo jeho zaradenie do Unicode navrhnuté pod názvom CYRILLIC CAPITAL LETTER EN WITH LEFT HOOK a CYRILLIC SMALL LETTER EN WITH LEFT HOOK. Prijatie písmena do Unicode bolo schválené, zavedené bolo v Unicode 7.0.

## Referencie

## Zdroj
* 

Kategória:Písmená cyriliky
Дз

**Дз** je digraf používaný v cyrilike. V niektorých azbukách sa uvádza ako samostatné písmeno, napr. v bieloruskej, udiskej, abazijskej, adygejskej, kabardskej, osetskej. Vyslovuje sa ako slovenské dz.

V macedónskej azbuke hlásku zachytávanú digrafom дз zachytáva písmeno Ѕ, v mongolskej azbuke písmeno З (mongolčina nemá hlásku zodpovedajúcu hláske zapisovanej v slovenčine ako z).

## Zdroj
* 

Kategória:Digrafy cyriliky
Ekonomika Vietnamu

Socialisticky orientovaná trhová ekonomika vo Vietname je 47. najväčšia ekonomika na svete merané podľa nominálneho HDP a 35. najväčšia podľa parity kúpnej síly. Krajina je členom:
* Ázijsko-tichomorská hospodárska spolupráca (Asia-Pacific Economic Cooperation - APEC)
* Združenie národov juhovýchodnej Ázie (Association of Southeast Asian Nations - ASEAN)
* Svetová obchodná organizácia (World Trade Organization - WTO).
Od polovice 80. rokov 20. storočia sa Vietnam vďaka reforme Doi Moi (renovácia) zmenil z vysoko centralizovanej plánovanej ekonomiky na zmiešanú ekonomiku, ktorá súčasne používa direktívne a indikatívne plánovanie cez 5-ročné plány. Od tej doby tunajšia ekonomika zaznamenala rýchly rast. V 21. storočí sa Vietnam integruje do svetovej ekonomiky. Takmer všetky firmy vo Vietname sú malé a stredné podniky. Vietnam sa stal dôležitý vývozca poľnohospodárskych produktov a atraktívny cieľ zahraničných investorov Juhovýchodnej Ázie.

V súčasnosti Vietnam značne závisí na zahraničných investíciach a prílive kapitálu zo zámoria na podporu rastu ekonomiky. Investície do luxusných hotelov a rezortov podporujú miestnu turistiku. Podľa predpovede PricewaterhouseCoopers vo februári 2017, Vietnam môže byť najrýchlejšie rastúca ekonomika na svete s potenciálnym ročným rastom HDP okolo 5,1 percenta, ktorým sa stane 20. najväčšou ekonomikou v roku 2050. Ekonomickí experti zahrnujú Vietnam do zoznamu rastúcich trhov (*emerging markets*) s názvom *Next Eleven* a *CIVETS*. V krajine ale sú určité problémy, ktoré znepokojujú analytikov pre ekonomické spomalenie v uplynulých rokoch.

## Zdroj

Kategória:Ekonomika vo Vietname
Kategória:Ekonomiky členov Svetovej obchodnej organizácie
Tajná služba

**Tajná služba** je časté označenie bezpečnostných organizácií, pracujúcich utajeným spôsobom.  Medzi tajné služby patria hlavne spravodajské služby (rozviedka, kontrarozviedka), policajné a bezpečnostné služby (napr. tajná kriminálna polícia).

Tajné služby používajú špecifické metódy a postupy (napr. krycie doklady), ktoré často vybočujú zo zákonného rámca a sú dovolené len výnimkou zo zákonných noriem. Stupeň utajenia jednotlivých tajných služieb je rôzny. Spravidla sa utajujú pracovné metódy, používaná technika, pracovníci, u niektorých služieb aj rozpočet, sídlo a podobne. Niekedy sa utajuje aj fakt, že daná služba vôbec existuje – napr. v Spojenom kráľovstve legálna rozviedka neexistuje, hoci je jej existencia všeobecne známa.

## Tajné služby na Slovensku
Tajné služby na Slovensku tvoria spravodajské služby a služby spadajúce pod Policajný zbor.
* Slovenská informačná služba (SIS) – civilná rozviedka a kontrarozviedka
* Vojenské spravodajstvo (VS) – vojenská rozviedka a kontrarozviedka
* Odbor špecializovaných služieb PPZ SR (OŠS) - kriminálne spravodajstvo, pod starším názvom známe ako Odbor zvláštnych operatívnych činností (OZOČ)

## Referencie

## Pozri aj
* spravodajská služba

Kategória:Spravodajské služby
Editačný maratón

[náhľad|Editačný maratón ''72 horas con Rodin'' v Mexico City je zatiaľ najdlhším maratónom, ktorý je zapísaný aj v [Guinnessova kniha rekordov|Guinessovej knihe rekordov.]]
**Editačný maratón** () je podujatie, na ktorom sa stretnú členovia konkrétnej internetovej komunity, akou je napríklad Wikipédia, OpenStreetMap alebo LocalWiki, s cieľom editovania a vylepšovania špecifickej témy alebo typu obsahu. Obvykle sa na začiatku editačného maratónu koná školenie o editácii pre nových redaktorov.

[náhľad|Účastníci editačného maratónu [Wikipédia:WikiEdit Slovenská ľudová kultúra|WikiEdit Slovenská ľudová kultúra]]
Editačné maratóny Wikipédie sa typicky konajú v kanceláriách miestnych pobočiek Wikimedie, v knižniciach, kultúrnych inštitúciách, akými sú napríklad múzeá, archívy, ale aj vo vzdelávacích inštitúciách, napríklad na univerzitách. Príkladom editačného maratónu na Slovensku je napríklad WikiEdit Slovenská ľudová kultúra, na ktorom redaktori upravovali a vylepšovali články na tému slovenskej ľudovej kultúry.

## Iné projekty

## Zdroj

Kategória:Wikipédia
Irena Szewińská

**Irena Szewińská** (, rod. Kirszensteinová; * 24. máj 1946, Leningrad, Sovietsky zväz† 29. jún 2018, Varšava, Poľsko) bola poľská atlétka, trojnásobná olympijská víťazka .

Vynikala predovšetkým v šprintoch (beh na 100 m, 200 m a 400 m), ale aj skoku do diaľky. Dvakrát vytvorila svetový rekord na stometrovej trati , štyrikrát na dvestometrovej  a trikrát posunula hodnotu svetového rekordu na hladkej štvrťke . Na svetovej letnej univerziáde v Budapešti v roku 1965 získala dve zlaté medaily (100 m, 200 m).

## Referencie

## Iné projekty

## Externé odkazy
* IAAF
* Profil na www.sports-reference.com
* Profil na stránkach olimpijski.pl

## Zdroj

Kategória:Poľskí bežci
Kategória:Skokani do diaľky
Kategória:Poľskí olympijskí víťazi
Kategória:Poľskí strieborní olympijskí medailisti
Kategória:Poľskí bronzoví olympijskí medailisti
Kategória:Olympijskí víťazi v behu na 100 m
Kategória:Športovci židovského pôvodu
Kategória:Poľské osobnosti židovského pôvodu
Kategória:Absolventi Varšavskej univerzity
Kategória:Členovia Medzinárodného olympijského výboru
Kategória:Osobnosti z Petrohradu
Kategória:Atléti na Letných olympijských hrách 1980
Kategória:Nositelia Radu bielej orlice
Krily

**Krily** (*Euphausiacea*) sú rad malých kôrovcov.

## Etymológia
Názov pochádza z nórskeho slova „krill“ pre malé rybky alebo poter.

## Výskyt a význam
Žijú vo všetkých oceánoch. 

Patria medzi kritické prvky v ekonomike svetových oceánov a je súčasťou začiatku potravového reťazca. Väčšina druhov krilov má veľkú vertikálnu migráciu a poskytuje tak krmivo pre dravcov blízko povrchu v noci a v hlbších vodách počas dňa. Tým, že sa kŕmia pri hladine a výkaly vylučujú hlboko v oceáne, napomáhajú sekvestrácii uhlíka. Pri póloch sa pri nezapadajúcom slnku držia stále pri povrchu a kŕmia sa fytoplanktónom naspodu ľadovcov. Sú hlavnou zložkou potravy kosticovcov, ľudia ich lovia ako potravu pre akváriá a akvakultúry, ako návnadu pre športové rybárstvo, farmaceutický priemysel aj gastronómiu.

Odhaduje sa, že iba z antarktického druhu kril antarktický (*Euphausia superba*) živočíchy spotrebujú 250 miliónov ton (z celkového počtu 379 miliónov ton). 

## Opis
Ich veľkosť je rôzna od 1 do 14 cm. Sú rozšírené celosvetovo s veľkým rozptylom. Zoskupujú sa však do veľkých a hustých rojov na hraničných ekosystémoch ako pobrežia, fjordy, hranice ľadovcov a morských prúdov a iné. 

Ich telo sa skladá z dvoch hlavných častí. Hlavohruď (cephalothorax) obsahuje oči, dve antény, orgány, žiabre a tráviaci systém. Pod hlavou majú ústroje, ktoré slúžia na filtrovanie a chytanie potravy (hlavne fytoplanktón a menej zooplanktón). Bruško tvorí svalstvo, chvost a šesť alebo osem párov nožičiek. Na konci tela je malá plutvička, telsón. Exoskelet je priehľadný a vnútorné orgány sú viditeľné. Krily majú na svojom tele aj fotofór, orgán, ktorý vytvára luminescenciu. Majú ich na boku niekoľko a svietia modrou farbou. Pomáhajú krilom v hĺbke držať sa pri sebe. Obsahuje aj červený pigment, ktorý je rozoznateľný v truse vtákov a veľrýb, ktoré ho požierajú.  

## Taxonómia
Rad krily sa delí na dve čeľade:
* Euphausiidae s 10 rodmi a 85 druhmi.
* Bentheuphausiidae s iba jediným druhom *[[Bentheuphausia amblyops]]*, žijúci v hĺbke pod 1 km v batypelagiálnej časti

Najvýznamnejšie druhy v potravinových reťazcoch sú:
*kril atlantický (Meganyctiphanes norvegica), Thysanoëssa raschii a Thysanoëssa inermis v severnom Atlantickom oceáne,
*Euphausia pacifica, Thysanoëssa inermis, Thysanoëssa raschii, Thysanoëssa longipes a Thysanoëssa inspinata v severnom Tichom oceáne
*kril antarktický (Euphausia superba), Euphausia crystallorophias a Thysanoëssa macrura v Južnom oceáne

## Referencie

*

## Iné projekty

Kategória:Rakovce